**Palstalta pöytään -hanke**

*Palstaviljely on virkistävä, hauska, edullinen, ekologinen ja hyvinvointia edistävä harrastus!*

***Kesän 2025 palstojen haku on nyt avautunut.***

**Jos haluat kasvipalstan viljeltäväksi, lähetä toiminnanjohtajalle sähköpostia:** **outi.jokela@4h.fi** **tai soita p. 040 5737585**

**Palstojen jako tapahtuu toukokuussa myöhemmin ilmoitettavana ajankohtana ja tällöin on paikalla henkilöstöä opastamassa ja neuvomassa. Mikäli kiinnostuneita on enemmän mitä palstoja, palstat arvotaan. Viime vuonna palstoja riitti hyvin kaikille halukkaille viljelijöille.**

Sastamalassa on ollut kysyntää viljelypalstoille. Hankkeen myötä Sastamalan 4H-yhdistys on lähtenyt toimintaa käynnistämään. Hanke on kaksivuotinen päättyen 15.2.2027 ja hankkeeseen on saatu Joutsenten Reitin myöntämä hankerahoitus. Yhteistyökumppanina meillä on mm. Sastamalan Martat ry ja MTK Vammala.

Sastamalan kaupunki on myöntänyt käyttöön peltoalan osoitteessa Iisankatu 2 (kaupungintaloa vastapäätä) Pinta-ala on 0,37 ha ja se jaetaan ½ aarin ja ¼ aarin palstoihin. Palstojen hallinnoinnista vastaa Sastamalan 4H-yhdistys. Hankkeen aikana palstat ovat viljelijöiden käytössä ilmaiseksi ja hankkeen päättymisen jälkeen palstoista peritään kohtuullinen vuokra kulujen peittämiseksi. Kaikki palstat ovat yksivuotisia ja ne jaetaan joka kevät uudelleen. Alueilla suositaan luonnonmukaista viljelyä ja esim. torjunta-aineiden käyttö on täysin kielletty.

**Yksivuotiset palstat vuokrataan yhdeksi kasvukaudeksi kerrallaan.** Yksivuotiset palstat jaetaan joka kevät uudelleen ja sen takia niillä voi viljellä vain yksivuotisia kasveja. Palstaa voi hakea keväisin toiminnanjohtajalta. Keväällä ja syksyllä pelto muokataan kaupungin toimesta.  Keväällä palstat mitataan ja merkitään, jonka jälkeen palstan saaneille viljelijöille annetaan lupa aloittaa palstojen kevättyöt ja viljely. Tarkoista aikatauluista ja käytännön toteutuksesta tiedotetaan etukäteen.

